มุมที่ดีตำรวจทางหลวง
ภาพจาก เพจ ตำรวจทางหลวงนครราชสีมา,ประชาชนเขียนมาชมเชยตำรวจทางหลวงในช่วงการเดินทางปีใหม่ 2562 บอกมีหลายเรื่องในปีใหม่นี้ เห็นแล้วแปลกตาดี จากกรณีที่ปรากฏในโลกออนไลน์แห่ชื่นชมตำรวจทางหลวงนครราชสีมายืนกินข้าวข้างถนนระหว่างให้การจราจรอำนวยความสะดวกชาวบ้านที่เดินทางกลับบ้านช่วงเทศกาลปีใหม่ 2562,ไม่ค่อยได้เห็นภาพแบบนี้ส่วนใหญ่จะคุ้นเคยประชาชนเห็นตำรวจทางหลวงในสมัยก่อนๆคงนึกถึงแต่ภาพการถูกจับ การตั้งด่าน กลายเป็นภาพประทับใจต้อนรับปีใหม่ 2562 ตำรวจทางหลวงโคราช พ.ต.ต.วิษณุ คำโนนม่วง สารวัตรตำรวจทางหลวงนครราชสีมา และลูกน้อง ยืนกินข้าวกล่องกลางถนนมิตรภาพ,เพราะต้องดูแลการจราจรช่วงปีใหม่,ช่วงที่ประชาชนเดินทางกลับเข้ากรุงเทพฯ หลังฉลองเทศกาลปีใหม่ เนื่องจากมีปริมาณรถมาก ปลีกตัวออกจากถนนไม่ได้ต้องพากันกินข้าวกลางถนนทั้งนายและลูกน้อง ตำรวจทางหลวงไม่กล้าทิ้งจุด กลัวรถติดสะสม,คนที่เขียนบอกว่า เมื่อเข้าไปดูในเพจ ,ตำรวจทางหลวงนครราชสีมา, ที่เผยแพร่ภาพดังกล่าว พบว่า ปีนี้ตำรวจทางหลวงโคราชเปิดมิติใหม่ ในการบริหารจัดการจราจร มีการไลฟ์สดผ่านเฟซบุ๊กอัปเดตการจราจรทุกชั่วโมงให้ประชาชนรับทราบ ผ่านทางคลิปวิดีโอ กล้องวงจรปิด มีภาพมุมสูงจากโดรน,ทำให้ประชาชนสามารถเข้าไปดู เข้าไปกดแชร์บอกเพื่อน บอกพี่บอกน้องที่กำลังเดินทาง สามารถวิเคราะห์เส้นทาง สอบถามเส้นทางเลี่ยง ทางเลือกได้ทันที,ประชาชนเดินทางสะดวกยิ่งขึ้น แต่ก่อนพอออกจาก กทม.จะกลับต่างจังหวัด ไม่รู้เลยว่าพื้นที่โคราชรถติดหรือไม่ แต่พอมีเพจมีการถ่ายทอดสดการจราจรทำให้สามารถตัดสินใจว่าจะเดินทางกลับช่วงไหนได้,ถือว่าตำรวจทางหลวงโคราชมาถูกทาง,ใช้สื่อโซเชียลมีเดียในการบริหารจัดการ ทันสมัย เป็นประโยชน์ต่อประชาชนกว่าทุกๆปีที่ผ่านมา ได้มีโอกาสเจอ พ.ต.ต.วิษณุ เจ้าของไอเดีย จึงรู้ว่าเป็นไปตามนโยบาย พ.ต.อ.จตุพล เร่งถนอมทรัพย์ ผกก.6 บก.ทล. และ พล.ต.ต.ชัช สุกแก้วณรงค์ ผบก.ทล. นำสื่อ นำความทันสมัยมายกระดับการให้บริการประชาชน,ทำให้เราที่เป็นประชาชนได้เห็นภาพดีๆอีกมุมของตำรวจทางหลวงที่ให้การจราจรทั้งวันทั้งคืน ส่งพี่น้องประชาชนกลับบ้านจนกว่าถนนจะโล่ง หรือภาพที่แชร์ต่อๆกัน การกินข้าวบนถนนระหว่างทำงาน เป็นภาพประทับใจของตำรวจทางหลวงโคราชที่นำเสนอผ่านช่องทางเพจ,อีกหนึ่งเรื่องราวดีๆที่อยากเขียนมาขอบคุณความประทับใจในการบริหารจัดการของตำรวจทางหลวงในการเดินทางช่วงเทศกาลปีใหม่ 2562 ทำให้ผู้เขียนเดินทางได้สะดวกถึงบ้านเร็วยิ่งขึ้น,เป็นตำรวจทางหลวงยุคใหม่ 4.0 จริงๆ.,เพลิงพยัคฆ์,pluengpayak@thairath.co.th, 
ประชาชนเขียนมาชมเชยตำรวจทางหลวงในช่วงการเดินทางปีใหม่ 2562 บอกมีหลายเรื่องในปีใหม่นี้ เห็นแล้วแปลกตาดี 
ตำรวจทางหลวง,เดินทางปีใหม่,ตำรวจทางหลวงนครราชสีมา,เลขที่ 1 วิภาวดีฯ,เพลิงพยัคฆ์